**TÁJÉKOZTATÓ A TARTÓZKODÁS UTÁNI IDEGENFORGALMI ADÓ**

**BEVALLÁSI ÉS BEFIZETÉSI HATÁRIDEJÉRŐL**

Tájékoztatom Tisztelt Szálláshely-szolgáltatóinkat, hogy az adóbeszedésre kötelezettnek az idegenforgalmi adóról a tárgyhónapot követő hónap 15. napjáig kell az önkormányzati adóhatósághoz adóbevallást benyújtani, és az idegenforgalmi adót megfizetni.

A beszedett idegenforgalmi adó befizetésére a Sberbank Mo. Zrt.-nél vezetett **14100024-11787949-13000008** számú **Idegenforgalmi adó beszedési számla** szolgál.

**A nyomtatvány elektronikus kitöltésére és beküldésére** az Önkormányzati Hivatali Portál <https://ohp-20.asp.lgov.hu> e-ügyintézés oldalán keresztül van lehetőség (Ügyindítás / Ágazat: Adóügy, Ügytípus: idegenforgalmi adó, Űrlap: Idegenforgalmi adó bevallás), melyről tájékoztató a [www.pilisvorosvar.hu](http://www.pilisvorosvar.hu) weboldal Városháza / Lakossági ügyintézés / e-Ügyintézés menüpontban található.

Kérdéseikkel a Polgármesteri Hivatal Adócsoportjához fordulhatnak a 26/330-233-as telefonszámon a 109-es mellékeken.

**Dr. Udvarhelyi István Gergely**

**jegyző**